Verminder só padsterftes oor Paasnaweek | Maroela Media
In 2015 is 287 mense tydens Paasnaweek op die land se paaie dood vergeleke met 193 in 2014. Oor die Paasnaweek ry gemiddeld 2500 tot 4500 voertuie per uur deur die land se tolhekke.
Peters het in 'n vorige verklaring gesê alkohol- en dwelmmisbruik, roekelose en nalatige bestuur, moegheid, onpadwaardige voertuie, bestuurders wat op blinde hoogtes verbysteek en informele nedersettings langs besige paaie en kruisings, is die grootste faktore wat tot padsterftes bydra.
"Ons streng wetstoepassing en geen verdraagsaamheid vir wetteloosheid op ons paaie nie, dui duidelik daarop die faktore wat die meeste tot padsterftes bydra, is voorkombaar en kan uitgeskakel word," het Peters gesê.
Met Paasnaweek om die draai, gee ER24 'n paar wenke oor hoe om veiliger op die paaie te wees:
Gaan jou motor noukeurig na voordat jy vertrek.
Maak seker jou motor se bande is in 'n goeie toestand.
Maak seker jy het 'n domkrag, noodwiel, brandblusser en noodhulpkissie in jou voertuig.
Lees die weervoorspelling en verkeersverslae voordat jy vertrek.
Verseker jou ruitveërs is in 'n goeie werkende toestand.
Maak seker jou motor is padwaardig.
Maak seker jy is goed uitgerus. Neem gereeld 'n blaaskans en maak beurte om te bestuur.
Moenie jou selfoon gebruik wanneer jy bestuur nie.
Handhaaf 'n veilige volgafstand en vermy padwoede.
Hou ten alle tye by die spoedgrens.
Maak seker almal in die voertuig het sitplekgordels aan.
Hou 'n lys van mediese besonderhede by jou. Die lys moet jou mediese fondsnommer bevat, telefoonnommers van mense om te kontak in 'n noodgeval, jou bloedgroep, allergieë en mediese geskiedenis.
Kontak ER24 by 084 124 vir enige mediese noodgevalle.
Nkandla: Die kieskeurige gesin se luukse wegbreek
Dis maklik: SIGbare polisiëring oral. Stop ELKE oorlaaide kar/bakkie asook elke voertuig wat onpadwaardig LYK en indien so, konfiskeer op die plek. Konfiskeer ook spoedvrate se voertuie. SORTED!
Al hoe dit gaan werk as jy al die Taxi's van die paaie afhaal.
Na my mening moet daar elke 10 km op alle nationale teerpaaie en snelwee akkurate spoedlokvalle wees.Indien iemand die spoed grens met meer as 20km/h oorskry moet sy voertuig gekonfiskeer en verbeurt verklaar word.Boetes help nie.Indien jy met al vier wiele oor 'n sperstreep ry moet jou voertuig ook gekonfiskeer te word EN jy aangekla word van poging tot moord.Padblokkades moet elke 30 km gehou word op al die hoof roetes en nationale teer paaie.Toetsing vir bestuur onder die invloed van alkohol of dwelms moet 100maal verbeter word teenoor wat dit tans is.Onpadwaardige voertuie moet van die pad gehaal word… Lees meer »
Nie dit wat Weet Nie of Michiel voorstel sal ooit werk nie…..waar gaan die vet katte hulle bonusse vandaan kry as hulle alles van die pad moet aftrek en toesluit?
Ek moet die pad na Durban aan durf Saterdag oggend. Ek is maar op my senewees. Mens kan hoe versigtig wees, maar jy kan nie voorspel wat die mens voor of agter jou gaan doen nie. Dis my grootste vrees. Mense wat die pad reels breek sit nie net hulle lewens in gevaar nie, maar ook die van die mense wat hulle in gaan vas ry. Voordat ek ry, maak ek ook darm seker die Here is met my op die pad. Ek ry nie voordat ek vir Sy beskerming gevra het nie. Dit en ek kyk my voertuig deeglik… Lees meer »